Diari Oficial de la Generalitat Valenciana


Sumari del DOGV 8824, del 01-06-2020 (2020/3767)

Extracte de la Resolució d'11de maig de 2020, del Rectorat de la Universitat Jaume I, per la qual es convoquen les beques «Càtedra Endavant Villarreal CF de l'Esport de la Universitat Jaume I» per a estudiants i estudiantes esportistes d'aquesta Universitat, finançades pel Villarreal CF.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8824

Data del DOGV
:   01-06-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/3767


Data del document
:   18-05-2020

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * ajuda pública

Extracte de la Resolució d'11de maig de 2020, del Rectorat de la Universitat Jaume I, per la qual es convoquen les beques «Càtedra Endavant Villarreal CF de l'Esport de la Universitat Jaume I» per a estudiants i estudiantes esportistes d'aquesta Universitat, finançades pel Villarreal CF. [2020/3767]  
BDNS (identif.): 507498.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet dels quals pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans/index  
  
Primer. Beneficiaris  
Pot optar a aquestes beques l'estudiantat matriculat en la Universitat Jaume I en el curs 2019/2020 que curse titulacions oficials de grau, màsters oficials i doctorat de pla actual, que complisquen algun dels punts següents:  
- Estudiantat universitari esportista que forma part del programa d'esportistes d'elit i alt nivell de l'UJI.  
- Estudiantat universitari esportista que competeix en campionats universitaris representant la Universitat.  
- Estudiantat universitari esportista que participa en competicions organitzades per les diferents federacions esportives.  
- Estudiantat universitari amb diversitat funcional que participa en competicions federades d'esport adaptat.  
  
Segon. Finalitat  
El programa de beques «Càtedra Endavant Villarreal CF de l'Esport de la Universitat Jaume I» persegueix un doble objectiu. D'una banda, premiar el rendiment acadèmic dels estudiants i estudiantes esportistes universitaris tenint en compte la mitjana del seu expedient acadèmic i, d'una altra, a més, valorar el seu elevat rendiment en l'àmbit esportiu tenint en compte la seua activitat o resultats en una modalitat esportiva específica.  
Aquestes beques tenen com a finalitat finançar part de les despeses ocasionades per l'estudi de les titulacions reglades en què està matriculat l'estudiantat esportista.  
  
Tercer. Bases reguladores  
Accessibles en: http://www.uji.es/seu/info-adm/tao/  
  
Quart. Import  
L'import global destinat a la concessió d'aquests premis és 30.000 euros.  
  
Cinqué. Termini de presentació de sol·licituds  
Deu dies hàbils a partir de l'endemà de la publicació de l'extracte al DOGV.  
  
Castelló de la Plana, 18 de maig de 2020.- La rectora d'universitat: Eva Alcón Soler